NÁVRH ZMLUVY NA EXTERNÝ PROJEKTOVÝ MANAŽMENT
uzatvorená podľa ustanovenia § 269 ods. 2  zákona č. 513/1991 Zb. Obchodný zákonník v znení neskorších predpisov 

Článok I.
Zmluvné strany

1.1. Objednávateľ: 		Mesto Dunajská Streda
Zastúpený : 			JUDr. Zoltán Hájos,  primátor mesta
Sídlo: 				Hlavná 50/16, 929 01  Dunajská streda
IČO: 				00305383
DIČ: 				2021129968
Banka: 			Československá obchodná banka, a.s.
Číslo účtu vo forme IBAN:	SK17 7500 0000 0003 0281 2303, 
				SK47 7500 0000 0040 1488 1871

(ďalej len „Objednávateľ“)

1.2. Poskytovateľ: 
Zastúpený: 
Sídlo: 
IČO : 
IČ DPH:
DIČ:
Banka: 
Číslo účtu vo forme IBAN:                  
Registrácia:

(ďalej len „Poskytovateľ“)

                                                                   Článok  II. 
Preambula

1.1. Zmluvné strany uzatvárajú túto Zmluvu na externý projektový manažment (ďalej len „Zmluva“) ako výsledok verejného obstarávania postupom zadávania zákazky  nebežného charakteru podľa § 9 ods. 9. zákona č. 25/2006 Z. z. o verejnom obstarávaní a o zmene a doplnení  niektorých zákonov v znení neskorších predpisov.
1.2. Objednávateľ ako prijímateľ a Ministerstvo práce, sociálnych vecí a rodiny SR (ďalej len „RO“) v zastúpení Implementačnej agentúry pre Operačný program Zamestnanosť a sociálna inklúzia (ďalej len „SORO“) ako poskytovateľ NFP uzavreli dňa 28.05.2014 Zmluvu o poskytnutí nenávratného finančného príspevku č. 071/2014-IZ-5.0/V na realizáciu projektu s názvom „Skvalitňovanie  výkonu terénnej sociálnej práce a jej dopad na klienta, jeho rodinu a komunitu“.

Článok III.
Predmet zmluvy

3.1. Zmluvné strany sa dohodli, že predmetom Zmluvy je záväzok Poskytovateľa zabezpečiť pre Objednávateľa v rozsahu špecifikovanom v bode 3.2. Zmluvy služby spojené s externým projektovým manažmentom k projektu  „Skvalitňovanie  výkonu terénnej sociálnej práce a jej dopad na klienta, jeho rodinu a komunitu“ (ďalej len „Projekt“).
Projekt je financovaný z  Európskeho sociálneho fondu, zo štátneho rozpočtu SR a z vlastných finančných zdrojov Objednávateľa.
Operačný program: Zamestnanosť a sociálna inklúzia
Prioritná os: 2. Podpora sociálnej inklúzie
Opatrenie 2.1 - Podpora sociálnej inklúzie osôb ohrozených sociálnym vylúčením alebo sociálne vylúčených prostredníctvom rozvoja služieb starostlivosti s osobitným zreteľom na marginalizované rómske komunity.
Kód ITMS: 27120130577
Riadiacim orgánom pre projekt je: Ministerstvo práce, sociálnych vecí a rodiny SR.
3.2. Poskytovateľ sa zaväzuje zabezpečiť v rámci predmetu tejto Zmluvy nasledovné služby:
	
	3.2.1 Projektový manažér:
	Rozsah služby: 216 hodín
-  zodpovedá za celkové riadenie projektu,
-	zabezpečuje plynulú realizáciu aktivít projektu,
-	zodpovedá za včasné a správne zostavovanie a odosielanie monitorovacích správ v pravidelných intervaloch určených v Žiadosti o NFP a v Zmluve o poskytovaní NFP,
-	zabezpečuje publicitu a informovanosť projektu v súlade s manuálom pre publicitu projektu,
-	poskytuje všetku potrebnú súčinnosť riadiacemu orgánu (ďalej len „RO“), resp. sprostredkovateľskému orgánu pod riadiacim orgánom (ďalej len „SORO“) počas realizácie aktivít projektu,
-	zúčastňuje sa kontrol na mieste vykonávaných RO, SORO, resp. iným oprávneným orgánom,
-	pri výkone svojej práce úzko spolupracuje s: 
o	vedením mesta, 
o	terénnymi sociálnymi pracovníkmi (ďalej len „TSP“), 
o	asistentmi terénnych sociálnych pracovníkov (ďalej len „ATSP“), 
o	vedúcou Odboru školstva, sociálnych vecí, športu a kultúry MsÚ Dunajská Streda, 
o	referentom verejného obstarávania, rozvojovej stratégie a štrukturálnej fondov MsÚ Dunajská Streda,
o	pracovníkmi Odboru finančného a evidencie majetku MsÚ DS.

	3.2.2. Finančný manažér:
	Rozsah služby: 216 hodín
-	zodpovedá za prípravu všetkých typov žiadostí o platbu,
-	zodpovedá za celkové finančné riadenie projektu,
-	koordinuje správne vedenie účtovnej evidencie v súlade so Zmluvou o poskytnutie NFP, resp. s inými dokumentmi vydanými príslušným RO, resp. SORO,
-	poskytuje všetku potrebnú súčinnosť riadiacemu orgánu (ďalej len „RO“), resp. sprostredkovateľskému orgánu pod riadiacim orgánom (ďalej len „SORO“) počas realizácie aktivít projektu,
-	zúčastňuje sa kontrol na mieste vykonávaných RO, SORO, resp. iným oprávneným orgánom,
-	pri výkone svojej práce úzko spolupracuje s: 
o	vedením mesta, 
o	terénnymi sociálnymi pracovníkmi (ďalej len „TSP“), 
o	asistentmi terénnych sociálnych pracovníkov (ďalej len „ATSP“), 
o	vedúcou Odboru školstva, sociálnych vecí, športu a kultúry MsÚ Dunajská Streda, 
o	referentom verejného obstarávania, rozvojovej stratégie a štrukturálnej fondov MsÚ Dunajská Streda,
o	pracovníkmi Odboru finančného a evidencie majetku MsÚ DS.

Článok IV.
Cena za predmet zmluvy a platobné podmienky

4.1. Cena za predmet zmluvy je stanovená dohodou v zmysle zákona NR SR č.18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/96 Z.z. o cenách v znení neskorších predpisov. 
4.2. Cena je stanovená ako maximálna a pevne daná.
4.3. Zmluvné strany sa dohodli na cene za služby podľa Článku III. Zmluvy a podľa predloženej cenovej ponuky nasledovne:

	4.3.1. Cena za služby projektového manažéra: 
	          Cena na 216 hodín bez DPH:		xxx

	4.3.2. Cena za služby finančného manažéra:
	          Cena na 216 hodín bez DPH:		xxx
	
	4.3.3. Celková cena externého projektového manažmentu:
	
Projektový manažér
Cena bez DPH	xxx	DPH	xxx	Cena s DPH (konečná cena)	xxx

Finančný manažér
Cena bez DPH	xxx	DPH	xxx	Cena s DPH (konečná cena)	xxx

4.4. Objednávateľ neposkytne preddavok. 
4.5. Právo na zaplatenie dohodnutej ceny vzniká Poskytovateľovi riadnym a včasným splnením jeho záväzku.
4.6. Faktúra musí obsahovať všetky údaje v zmysle zákona č. 222/2004 Z.z. o dani z pridanej hodnoty v znení neskorších predpisov, najmä :
•	presné označenie Objednávateľa a Poskytovateľa, ich sídlo,  IČO, DIČ a IČ DPH, 
•	označenie „faktúra“ a číslo faktúry,
•	deň vystavenia a deň splatnosti faktúry, deň poskytnutia služby,
•	označenie banky a číslo účtu, na ktorý sa má platiť podľa tejto zmluvy,
•	fakturovanú sumu bez DPH,
•	sadzbu a výšku DPH,
•	fakturovaná suma s DPH (konečná cena),
•	predmet plnenia zmluvy vo forme: „poskytovanie služieb externého projektového manažéra“ resp. „poskytovanie služieb externého finančného manažéra“ v rámci  projektu s názvom „Skvalitňovanie  výkonu terénnej sociálnej práce a jej dopad na klienta, jeho rodinu a komunitu“, kód ITMS: 27120130577, 
•	počet hodín poskytovania služieb
•	pečiatka a podpis oprávneného zástupcu Poskytovateľa.
4.7. V prípade, že faktúra nebude obsahovať náležitosti uvedené v tejto Zmluve, Objednávateľ je oprávnený vrátiť faktúru Poskytovateľovi na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Objednávateľovi.
4.8. Vlastná platba bude realizovaná formou bezhotovostného platobného styku na základe daňového dokladu vystaveného Poskytovateľom, splatnosť ktorého je 30 dní odo dňa doručenia riadne vystaveného daňového dokladu.
4.9. Poskytovateľ je povinný zaslať faktúru objednávateľovi v 6 rovnopisoch.

Článok V.
Miesto, termín a spôsob plnenia

5.1. Miestom poskytovania služby je mesto Dunajská Streda, Hlavná 50/16, 929 01 Dunajská Streda. 
5.2. Poskytovateľ sa zaväzuje doručiť monitorovacie správy, žiadosti o platbu a ďalšiu podpornú dokumentáciu na miesto plnenia uvedené v bode 5.1.
5.3. Poskytovateľ je povinný realizovať služby v rozsahu a v súlade s termínmi uvedenými v Zmluve o nenávratný finančný príspevok uvedený v Článku I. bod 1.2 Zmluvy. Termín na odovzdanie jednotlivých monitorovacích správ, žiadostí o platbu a ostatnej dokumnetácie  stanovuje Riadiaci orgán, resp. SORO.
5.4. Termín plnenia je od nadobudnutia účinnosti Zmluvy až po ukončenie implementácie Projektu, t.j. do 30.11.2015.

 Článok VI.
Práva a povinnosti zmluvných strán

6.1. Poskytovateľ je  povinný plniť predmet Zmluvy riadne a včas, s odbornou starostlivosťou podľa svojich najlepších schopností a vedomostí a  v súlade s ustanoveniami tejto Zmluvy.
6.2. Poskytovateľ sa zaväzuje, že strpí výkon kontroly/auditu/overovania súvisiaceho s poskytovanými službami a poskytne im všetku súčinnosť kedykoľvek počas platnosti a účinnosti Zmluvy o nenávratnom finančnom príspevku pre uvedený Projekt a to oprávnenými osobami, ktorými sú najmä:
a) Poskytovateľ nenávratného finančného príspevku a ním poverené osoby, 
b) Útvar následnej finančnej kontroly a ním poverené osoby, 
c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, 
d) Orgán auditu, jeho spolupracujúce orgány a nimi poverené osoby,
e)splnomocnení zástupcovia Európskej Komisie a Európskeho dvora audítorov, 
f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.
6.3. Poskytovateľ je povinný všetky výstupy vypracovať podľa formulárov vyžadovaných RO resp. SORO.
6.4. Objednávateľ je povinný poskytnúť Poskytovateľovi spolupôsobenie, ktoré spočíva vo včasnom dodaní podkladových materiálov potrebných pre plnenie úloh projektového manažmentu.
6.5. Objednávateľ sa zaväzuje za poskytnuté služby platiť včas.

Článok VII.
Sankcie

7.1. Pre prípad nedodržania podmienok tejto Zmluvy dohodli zmluvné strany nasledovné sankcie:
a) v prípade neposkytnutia dohodnutých služieb v plnom rozsahu a včas má Objednávateľ právo na uplatnenie zmluvnej pokuty vo výške 0,05 % z ceny neúplne poskytnutých služieb alebo včas neposkytnutých služieb za každý aj začatý deň omeškania. Zaplatením zmluvnej pokuty nezaniká nárok Objednávateľa na prípadnú náhradu škody;
b) v prípade omeškania Objednávateľa so zaplatením ceny má Poskytovateľ právo na uplatnenie úroku z omeškania vo výške 0,05 % z nezaplatenej ceny za každý aj začatý deň omeškania.

Článok VIII.
Doručovanie písomností

8.1 Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej starne (ďalej len „písomnosti“) musia byť doručené, ak táto Zmluva neustanovuje inak:
a) v písomnej, listinnej podobe prostredníctvom pošty doporučene s doručenkou; za deň doručenia sa považuje dátum prevzatia zásielky, alebo
b) formou e-mailu, pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa považuje aj správa automaticky vygenerovaná systémom.
8.2. V prípade zmeny ktoréhokoľvek z údajov uvedených v záhlaví tejto Zmluvy alebo v kontaktných osobách a údajoch uvedených v záverečných ustanoveniach Zmluvy je príslušná zmluvná strana, ktorej sa zmena týka, povinná túto skutočnosť bezodkladne oznámiť druhej zmluvnej strane. Ak zmluvné strany nesplnia svoju povinnosť, má sa za to, že platia posledné známe identifikačné údaje alebo údaje vyplývajúce z príslušného registra.

Článok IX.
Trvanie a ukončenie zmluvy

9.1. Zmluva sa uzatvára na dobu určitú do 30.11.2015 v súlade s účinnou Zmluvou o poskytnutí nenávratného finančného príspevku č. 071/2014-IZ-5.0/V, resp. jej účinných dodatkov.
9.2. Táto Zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia na webovom sídle Objednávateľa.
9.3. Pred uplynutím lehoty uvedenej v bode 9.1., tohto článku túto Zmluvu možno ukončiť:
a) písomnou dohodou zmluvných strán,
b) odstúpením od Zmluvy  podľa § 344 a nasl. Obchodného zákonníka z dôvodu porušenia
zmluvných povinností vyplývajúcich z tejto Zmluvy.
9.4. Zmluvné strany sa dohodli, že za podstatné porušenie tejto Zmluvy budú považovať:
a) ak Poskytovateľ najmenej trikrát mešká s poskytovaním služby
b) ak Poskytovateľ najmenej trikrát neposkytne službu v požadovanej kvalite
9.5. Plnenia riadne realizované ku dňu ukončenia zmluvného vzťahu založeného touto Zmluvou sa vyúčtujú podľa zmluvných cien v preukázateľnom rozsahu.

Článok X.
Záverečné ustanovenia

10.1. Zmluvné strany sa dohodli, že v otázkach Zmluvou výslovne neupravených sa právne vzťahy medzi nimi budú riadiť ustanoveniami Obchodného zákonníka. 
10.2. Zmluvné strany si na vecné plnenie a realizáciu tejto Zmluvy určili kontaktné osoby:
Objednávateľ: Mgr. Marián Herceg, mobil.: +421 918/607 347, e-mail: marian.herceg@dunstreda.eu 
Poskytovateľ: :..................., tel.:..........................., e-mail:................
10.3. Zmeny a doplnky tejto Zmluvy je možno vykonávať na základe dohody zmluvných strán iba formou písomných dodatkov k tejto Zmluve. K návrhu dodatkov tejto Zmluvy sa strany zaväzujú vyjadriť v lehote 10 dní odo dňa ich doručenia.
10.4. Zmluvné strany sa zaväzujú riešiť prípadné spory, vyplývajúce z tejto zmluvy, obligatórne formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu.
10.5. Zmluvné strany vyhlasujú, že obsah Zmluvy je im dostatočne určitý a zrozumiteľný, je prejavom ich slobodnej a vážnej vôle, Zmluvu si prečítali, oboznámili sa s jej obsahom a na znak súhlasu ju vlastnoručne podpísali.
10.6. Zmluva je vyhotovená v šiestich rovnopisoch, z ktorých objednávateľ obdrží päť rovnopisov a Poskytovateľ obdrží jeden rovnopis.

V Dunajskej Strede dňa 					V  xxxx dňa xxxx

Objednávateľ:						Dodávateľ:

Mesto Dunajská Streda		XXX

titul, meno a priezvisko, funkcia štatutára

JUDr. Zoltán Hájos
primátor mesta